open-index/open-wikipedia-markdown huggingface dataset:
Adam Ferguson

**Adam Ferguson** () oli varhainen skotlantilainen liberaali filosofi.

Ferguson syntyi Athollissa, Skotlannissa. Hän opiskeli Perthissä ennen siirtymistään St Andrewsin yliopistoon. Vuonna 1745 Ferguson sai kappalaisen viran skottilaisessa armeijayksikössä, vaikkei hän ollut vielä valmistunut teologiksi. Hän jätti tehtävänsä vuonna 1754 ja muutti vähäksi aikaa Leipzigiin, mutta palasi kolme vuotta myöhemmin Edinburghiin sillä hänet valittiin oikeustieteellisen kirjaston hoitajaksi David Humen jälkeen. Vuonna 1759 Ferguson sai luonnonfilosofian professorin viran Edinburghin yliopistossa, josta hän erosi 1785 kyllästyttyään opettamaan. Hän kuitenkin jatkoi ajoittaista luennointia. Vuonna 1795 kiersi eripuolilla Eurooppaa ennen kuin asettui kartanoon St Andrewsin läheisyyteen, jossa hän kuoli 1816.

Ferguson on kehittänyt kansalaisyhteiskunnan käsitettä. Hänen mukaansa kansalaisyhteiskunnan avaimet ovat ihmisten luonnollisissa moraalisissa tuntemuksissa, ja kansalaisyhteiskunta on inhimillisen olemisen luonnollinen muoto. Hän sai ajatuksilleen pohjaa Hugo Grotiukselta ja Samuel Pufendorfilta. Hän otti vaikutteita myös Montesquieulta. Ystävällisyys, keskinäinen avunanto ja hyväntahtoisuus ovat inhimillisiä ominaisuuksia kuten ahneus, julmuus ja tunnekylmyyskin. Ihmisluonnolle on ominaista kyky sympatiaan ja empatiaan sekä kyky asettua toisen asemaan. Kyvyssä sympatian tuntemuksiin on Fergusonin mukaan moraalisen ajattelun perusta.

## Lähteet

## Aiheesta muualla

* Adam Fergusonin teoksia Gutenberg-projektissa.
Store Rieppefjell

**Store Rieppefjell** on Skandeihin kuuluva vuori Tromssan kunnassa Pohjois-Norjassa. Se sijaitsee Fjerdedalenin eteläpuolella. Vuoren korkein kohta on 1&nbsp;295 metriä merenpinnan tasoa ylempänä.

## Lähteet
Alice DeeJay

**Alice DeeJay** oli alankomaalainen eurodance-kokoonpano, joka oli aktiivisena vuosina 1999–2002. Kokoonpanon muodostivat tuottajat Pronti (oik. Sebastiaan Molijn), Kalmani (Eelke Kalberg) ja DJ Jurgen sekä naisvokalisti Judith Anna Pronk. Yhtyeen saavutettua menestyksensä sen jäsenet ilmoittivat projektin päättämisestä. Nykyään Pronk toimii freelancer-meikkitaiteilijana ja kampaajana.

## Kaupallinen menestys
Alice DeeJay julkaisi singlen *Better Off Alone* heinäkuussa 1999. Britanniassa se myi platinaa ja kohosi Britannian singlelistan kakkoseksi. Muita singlelista TOP 20:een yltäneitä kappaleita olivat *Will I Ever*, *The Lonely One* ja *Celebrate Our Love*, mutta nämä eivät enää kohonneet rakettimaisesti listan kärkeen Better Off Alonen tavoin.

## Diskografia

### Albumit
*Who Needs Guitars Anyway? (2000) (UK #8)

### Singlet
*Better Off Alone (1999) (UK #2, AUS #4, US #27) - DJ Jurgen presents Alice DeeJay
*Back In My Life (2000) (UK #4, AUS #19)
*Will I Ever (2000) (UK #7)
*The Lonely One (2000) (UK #16)
*Celebrate Our Love (2001) (UK #17)
Trolltindan

**Trolltindan** on Skandeihin kuuluva monihuippuinen vuori Hadselin kunnassa, Norjan Lofooteilla. Huiput sijaitsevat Trollfjordvatnet-järven eteläpuolella. Korkein huippu on 1&nbsp;036 metriä merenpinnan tasoa ylempänä oleva Korsnestinden, joka sijaitsee huippujen muodostaman ryhmän itäpäässä.

## Lähteet
Trollfjordtindan

**Trollfjordtindan** on Skandeihin kuuluva monihuippuinen vuori Hadselin kunnassa, Norjan Lofooteilla. Huiput sijaitsevat Trollfjordenin länsipuolella. Korkein huippu on 830 metriä merenpinnan tasoa ylempänä.

## Lähteet
Isvasstinden

**Isvasstinden** tai **Wallentind** on Skandeihin kuuluva vuorenhuippu Hadselin kunnassa, Norjan Lofooteilla. Se sijaitsee Trollfjordvatnetin länsipäässä. Huipun korkeus merenpinnan tasosta on 940 metriä.

## Lähteet
Voimistelu kesäolympialaisissa 1960

**Voimistelu [[Kesäolympialaiset 1960|kesäolympialaisissa 1960]]** käytiin **[[telinevoimistelu]]ssa** 14 eri lajissa, joista kahdeksan oli miehille ja kuusi naisille.

## Miehet
### Moniottelu

### Permanto

### Hevonen

### Renkaat

### Hyppy

### Nojapuut

### Rekki

### Joukkuekilpailu

## Naiset
### Moniottelu

### Permanto

### Puomi

### Nojapuut

### Hyppy

### Joukkuekilpailu

## Mitalitaulukko

## Lähteet

*
Manukit

**Manukit** (*Manucodia*) on paratiisilintujen heimoon kuuluva varpuslintusuku. Manukkien sukuun kuuluu BirdLifen mukaan neljä lajia. BirdLifesta poiketen monissa lähteissä hapsumanukki (*Manucodia keraudrenii*) mainitaan kuuluvaksi myös manukkien sukuun.

## Manukkeihin kuuluvia lajeja
* Keisarimanukki (*Manucodia comrii*)
* Lyhytpyrstömanukki (*Manucodia jobiensis*)
* Viheltäjämanukki (*Manucodia ater*)
* Viikunamanukki (*Manucodia chalybatus*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Manucodia
Higravtindan

**Higravtindan** on Skandeihin kuuluva monihuippuinen vuorimassiivi Hadselin ja Våganin kuntien rajalla, Norjan Lofooteilla. Se sijaitsee Higravfjordenin ja Austnesfjordenin vuonojen itäpuolella. Korkein huippu on 1&nbsp;146 metriä merenpinnan tasoa ylemmäksi kohoava Higravstinden, ja se sijaitsee Blåskavlen-jäätikön lounaispuolella.

## Lähteet
Geitgallien

**Geitgallien** on Skandeihin kuuluva vuorenhuippu Våganin kunnassa, Norjan Lofooteilla. Se kuuluu Higravtindaniin ja sijaitsee Trollfjordvatnetin lounaispuolella. Huipun korkeus merenpinnan tasosta on 1&nbsp;085 metriä.

## Lähteet
Hanna Muzytšuk

**Hanna Olehivna Muzytšuk** (, s. 28. helmikuuta 1990) on ukrainalaissyntyinen, vuodesta 2004 Sloveniaa edustanut shakin suurmestari ja naisten suurmestari. Hän ylitti 2&nbsp;400 Elopisteen rajan vuonna 2004, samana vuonna kun täytti 14, ja seuraavana vuonna hän voitti alle 16-vuotiaiden tyttöjen maailmanmestaruuden. Jo aiemmin hän voitti useita Ukrainan ja Euroopan nuorten mestaruuksia eri ikäluokissa, kuten myös mitalisijoja nuorten MM-turnauksissa (alle 10-vuotiaat 2000, alle 12-vuotiaat 2002). Muzytšuk on myös naisten Ukrainan mestari shakissa vuodelta 2003.

Hänen nuorempi siskonsa on vuoden 2015 naisten maailmanmestari Marija Muzytšuk. Molemmat sisarukset boikotoivat Saudi-Arabiassa käytyjä vuoden 2017 maailmanmestaruuskisoja, koska niissä piti käyttää abayaa eli koko kehon peittävää huivia.

## Lähteet
* Chessbasen haastattelu 2004 Viitattu 23.10.2009.

### Viitteet

## Aiheesta muualla

* 
*
Mtšadi

**Mtšadi** () on georgialainen maissileipä. Se on tyypillinen leipä maan länsiosassa, jossa käytetään vehnän sijaan maissijauhoja (Itä-Georgiassa vastaava leipä on puri). Perinteisesti mtšadi valmistetaan avotulella (*ketsi*). Mtšadi on kuiva leipä, joten sitä käytetään kastikkeen tai pataruoan kaapimiseen. Se on myös mauton, joten se muodostaa hyvän vastapainon muutoin mausteiselle länsigeorgialaiselle ruoalle. Vaikka leipä ei ole kosteaa, toisin kuin yhdysvaltalainen cornbread, sitä ei saa myöskään päästää täysin kuivumaan.

## Lähteet

## Aiheesta muualla

* Mtšadin resepti
CEit ja CEift

**CEit** ja **CEift** ovat Valtionrautateiden antamat sarjatunnukset vuosina 1961&ndash;1968 valmistetuille yhdistetyille 1. ja 2. luokan vaunuille. Vaunuja valmistettiin 21. Ensimmäiset vaunut valmisti saksalainen Esslingen ja loput VR Pasilan konepaja. Esslingenin valmistamat vaunut olivat yhdessä alkupään Eit-vaunujen kanssa ensimmäiset teräskoriset vaunut Suomessa.

Vaunut oli jaettu 1. ja 2. luokan osastoihin. Niissä oli sikäli erikoinen ratkaisu, sillä 1. ja 2. luokissa oli erilliset vesikeskuslämmityksen kierrot (sama lämpökattila koko vaunulla, mutta kummankin osaston kierroilla oma kiertovesipumppu ja kolmitieventtiili). Tällöin molempien osastojen lämpötilat voitiin erikseen säätää halutuiksi. Vuonna 1974 neljä vaunua (2660&ndash;2663) varustettiin konduktöörihytillä, ja ne muutettiin sarjaan CEift (2690&ndash;2693). Istumajärjestys 1. luokassa oli 2+1 ja 2. luokassa 2+2. Vaunuja käytettiin pikajunissa ja erikoispikajunissa. Lisäksi 1990-luvun alussa ajettiin taajamajunia, joissa kalustona oli ainoastaan Dv12-veturi ja sen perässä yksi CEit-vaunu.

Viimeiset vaunut poistettiin käytöstä 2000-luvun alussa. Yksi vaunu (CEit 2652) on museoituna Haapamäellä, mutta se on huonossa kunnossa.

## Teknisiä tietoja
* Pituus: 26,4&nbsp;m
* Leveys: 3,066&nbsp;m
* Korkeus: 4,13&nbsp;m
* Paino: tyhjänä 41,3&ndash;43,1&nbsp;t
* Telit: München-Kassel (2651&ndash;2654), Minden-Deutz
* Suurin rakenteellinen nopeus: 140&nbsp;km/h (2651&ndash;2654: 120&nbsp;km/h)
* Istumapaikkoja: 30+39 (CEit), 30+33 (CEift)
* Käyttöalue: pikajunat, erikoispikajunat
* Hylätty: kaikki
* Museoitu: CEit 2652 (Haapamäen museoveturiyhdistys)

### Valmistusvuodet (numerot)
* 1961 (2651&ndash;2654)
* 1964 (2655&ndash;2659)
* 1966 (2660&ndash;2666)
* 1968 (2667&ndash;2671)
* 1974 (CEit 2660&ndash;2663 → CEift 2690&ndash;2693)

## Lähteet

## Aiheesta muualla
* Vaunut.org: Kuvia CEit- ja CEift-vaunuista
* Vaunut.org: CEit Valtionrautateiden vaunukuvastossa 1979
* Vaunut.org: CEift Valtionrautateiden vaunukuvastossa 1979
Antoaneta Stefanova

**Antoaneta Andonova Stefanova** (; s. 19. huhtikuuta 1979 Sofia, Bulgaria) on bulgarialainen shakin suurmestari ja naisten maailmanmestari vuosina 2004–2006. Hän edusti ensimmäisen kerran Bulgariaa naisten shakkiolympialaisissa 1992 ja maan miesten joukkueessa 2000. Vuonna 2002 Stefanova voitti naisten Euroopan mestaruuden ja sai seuraavana vuonna shakin suurmestarin arvon.

Vuonna 2004 Stefanova voitti FIDEn uloslyöntikilpailuna pelatun MM-turnauksen Elistassa, Kalmukiassa, nujertamalla finaalissa venäläisen Jekaterina Kovalevskajan +2 =1 -0. Vuoden 2006 MM-kilpailussa Jekaterinburgissa Stefanova putosi jo alkukierroksilla, kuten myös 2008 Venäjän Naltšikissa pelatussa MM-turnauksessa. Kuitenkin Stefanova voitti vuonna 2008 siihen asti vahvimman naisten shakkiturnauksen *North Ural Cupin* Krasnoturinskissa, Venäjällä.

## Lähteet
* Antoaneta Stefanova - Britannia online Encyclopedia Viitattu 23.10.2009.
* FIDE:n pelaajakortti Viitattu 23.10.2009.

## Aiheesta muualla

* Stefanovan haastattelu chessdom.comin sivuilla
Milow

**Jonathan ”Milow” Vandenbroeck** (s. 14. heinäkuuta 1981, Borgerhout, Belgia) on belgialainen laulaja-lauluntekijä.

## Elämä

Milow vietti nuorempana vuoden vaihto-oppilaana Kaliforniassa, Yhdysvalloissa.

Milow osallistui vuonna 2004 Humo's Rock Rally -kilpailuun, jääden niukasti kolmen parhaan ulkopuolelle.

Vuonna 2006 Milow tuotti esikoisalbuminsa The Bigger Picture yhdessä Nigel Powellin kanssa. Albumin ensimmäistä singleä One Of It -kappaletta soitettiin usein Studio Brussel -radiokanavalla. Toinen single You Don't Know saavutti sijan 3 Ultratop 50 -listalla ja se oli 49# eniten myyty single Saksassa vuonna 2009.

Syyskuussa 2008 Milow julkaisi cover-version laulusta *[[Ayo Technology]]*, jonka alkuperäisversion ovat laulaneet 50 Cent, Justin Timberlake ja Timbaland. Single oli 1# Belgiassa, Alankomaissa, Ruotsissa, Sveitsissä ja Tanskassa, ja sitä myytiin maailmanlaajuisesti yli 550.000 kappaletta.

Milow teki maailmanennätyksen esiintyessään 50 kaivostyöntekijälle 1430 metriä meren pinnan alapuolella Pyhäsalmen kaivoksessa.

## Diskografia
### Albumit
**The Bigger Picture* (2006)
**Coming of Age* (2008)
**Milow* (2009)
**Maybe Next Year* (2009, livealbumi)
**North and South* (2011)

### Singlet
**More Familiar* (2005)
**One Of It* (2005)
**Excuse to Try* (2006)
**Landslide* (2006)
**You Don't Know* (2006
**Dreamers and Renegades* (2007)
**The Ride* (2008)
**Ayo Technology* (2009)
**Out Of My Hands* feat. Marit Larsen (2010)
**You and Me (In My Pocket)* (2011)
**Little In The Middle* (2011)
**Help* (2019)
**Laura´s Song* (2019)

## Aiheesta muualla
*Virallinen sivusto
Viuhkasiivet

**Viuhkasiivet** (*Lophorina*) on paratiisilintujen heimoon kuuluva varpuslintusuku. Viuhkasiipien sukuun kuuluu BirdLifen mukaan 5 lajia.

## Viuhkasiipiin kuuluvia lajeja
* Hapsuviuhkasiipi (*Lophorina magnifica*)
* Papuanviuhkasiipi (*Lophorina intercedens*)
* Paratiisiviuhkasiipi (*Lophorina paradisea*)
* Rusettiparatiisilintu (*Lophorina superba*)
* Samettiviuhkasiipi (*Lophorina victoriae*)

## Lähteet

## Aiheesta muualla
*ITIS: Ptiloris
American Locomotive Company

**American Locomotive Company** (lyhennetty **ALCO**, **Alco** tai **ALCo**), oli Yhdysvaltalainen rautatiekaluston valmistaja. Se syntyi 1901 usean pienen rautatiekaluston valmistajan sulautuessa yhteen.

Alco oli Yhdysvaltain toiseksi merkittävin höyryveturivalmistaja heti Baldwinin jälkeen. Se rakensi yhteensä yli 75&nbsp;000 höyryveturia. Alco rakensi lähes kaikki suurimmat koskaan valmistetut höyryveturit, kuten Big Boyn. Se rakensi myös Pohjois-Amerikan ensimmäisen rulla­laakerein varustetun höyryveturin. Electro-Motive Dieselin (EMD) tuodessa 1939 markkinoille dieselsähköisen FT-veturin alkoi samalla lähtölaskenta höyryveturituotannon loppumiselle.

Alco loi sittemmin amerikkalaisten dieselveturien pääasialliseksi rakenteeksi muodostuneen "road switcher" -konseptin. 1930-luvulla Alco hallitsi yhdessä EMD:n kanssa dieselsähköisten vetureiden markkinoita Yhdysvalloissa. Se oli juuri aloittanut RS-1 -dieselvaihtovetureiden valmistuksen, kun Yhdysvallat liittyi toiseen maailmansotaan. Tasaväkistä kilpailua EMD:n kanssa hankaloitti 1942 voimaan tullut säännöstelytalous. Sen aikana diesellinjavetureita eivät saaneet valmistaa muut kuin EMD, niinpä myös Alcon piti keskeyttää dieselvetureiden rakentaminen. Se rakensi kuitenkin sadoittain dieselvaihtovetureita ja sai lisäksi armeijalta tilauksia dieselvetureista. Se rakensikin armeijalle sodan aikana noin 150 kappaletta RS-1-veturin kaltaista RSC-1-veturia. Suuri osa vetureista sijoitettiin Trans-Iranin rautateille toimittamaan Yhdysvaltojen materiaaliapua Neuvostoliittoon. RSC-1-vetureista rakennettiin Neuvostoliitossa arviolta 6&nbsp;000 kopiota. Höyryveturituotantokin jatkui vielä sodan aikana, kun Alco toimitti satoja höyryvetureita Neuvostoliittoon.

Säännöstelyn loppuessa 1945 EMD:llä oli kuitenkin jo tavoittamaton etumatka, ja Alcon oli mahdotonta saada sitä kiinni. Lisäksi rautatieyhtiöt olivat ymmärtäneet dieselsähköisten vetureiden edut, eivätkä höyryveturit enää käyneet kaupaksi. Luomallaan *road-switcher* -rakenteella se kuitenkin pärjäsi hetken aikaa, sillä EMD:n F-sarjan menestys sai EMD:n aliarvioimaan *road switchereiden* suosion. Vakuuttava oli kuitenkin EMD:n vastaisku, kun se toi 1949 markkinoille *road-switcher* -tyyppisen GP7-veturin. Lisäksi Alcon moottoreiden laatuongelmat huononsivat sen mainetta. Silti Alco pärjäsi kohtuullisesti, sillä EMD ei yksin pystynyt vastaamaan massadieselöinnin aiheuttamaan räjähdysmäiseen kysyntään. Alco toimitti Pohjois-Amerikan rautateille hieman yli 10&nbsp;000 dieselveturia. Alcon toiminta loppui kannattamattomana 1969. Eräiden sen dieselveturimallien valmistusta jatkoi kuitenkin noin kymmenen vuotta sen kanadalainen tytäryritys Montreal Locomotive Works (MLW).


Image:MILW 261 side angle.jpg|Alcon 1944 valmistama 4-8-4 -pyörästöinen höyryveturi
Image:MCRY 7 20041010.jpg|Alco S-1 -dieselveturi museoituna
Image:SARM5310.JPG|Ensimmäinen road switcher -tyyppinen dieselveturi: Alco RS-1
Meet Me on the Equinox

**Meet Me On The Equinox** on yhdysvaltalaisen yhtyeen Death Cab for Cutien vuonna 2009 julkaistu kappale elokuvasta *[[Twilight – Uusikuu]]*. Yhtye kirjoitti kappaleen varta vasten elokuvaa varten, ja ensimmäistä kertaa se kuultiin 13. syyskuuta 2009 MTV Video Music Awards -gaalassa. Kappaleen musiikkivideo julkaistiin lokakuussa 2009.

## Tausta
*Twilight*-elokuvasarjan soundtrackeistä vastaava musiikkisuunnittelija ja tuottaja Alexandra Patsavas antoi joillekin *[[New Moon (soundtrack)|New Moon]]* -soundtrackille osallistuville artisteille ja yhtyeille oppaaksi kuvamateriaalia elokuvasta. Death Cab for Cutien kitaristi Chris Walla kertoi, että oli lukenut kaksi *[[Houkutus (kirjasarja)|Houkutus]]*-kirjasarjan osaa ennen kuin yhtye alkoi nauhoittaa kappalettaan heinäkuussa 2009. Hän lisäsi kuitenkin kappaleiden lyriikoiden olevan "enemmänkin vihjaavia kuin kirjaimellisia".

Laulaja Ben Gibbard kertoi, ettei ollut lukenut kaikkia *Houkutuksen* osia ja että laulu kertoo enemmän hänen omasta elämästään kuin Stephenie Meyerin luomasta kuvitteellisesta maailmasta. Gibbard kertoi: "Halusin vain jotakin, joka tavallaan tunnelmaltaan sopii tarinaan ja elokuvan kohtauksiin, jotta ne voitaisiin tavallaan laittaa yhteen, mutta joka ei kertoisi tarinaa jota katsotaan valkokankaalla".

Basisti Nick Harmer kertoi: "Me kirjoitimme "Meet Me On the Equinoxin" kuvastamaan keskeisiä teemoja ja motiiveja jotka kulkevat läpi *Houkutus*-sarjan ja me halusimme saada välitettyä sen epätoivoisen tunteen lopuista ja aluista jotka niin voimakkaasti vaikuttavat päähenkilöihin".

Kappaleen ensikuunteluvideo julkaistiin 9. syyskuuta 2009. Koko kappale kuultiin ensi kertaa 13. syyskuuta 2009 järjestetyssä MTV Video Music Awards -gaalassa.

## Musiikkivideo
Kappaleen virallinen musiikkivideo julkaistiin 7. lokakuuta 2009.

Musiikkivideolla yhtye soittaa hylätyssä, pimeässä huoneessa kappalettaan samalla kun videolla nähdään kohtauksia *Twilight – Uusikuu* -elokuvasta.

## Listasijoitukset

## Lähteet
Matsun

**Matsun** () tai **matsoni** () on armenialainen ja georgialainen jogurttityyppinen maitotuote. Se lienee alun perin armenialaista alkuperää. Sitä voidaan valmistaa esimerkiksi lehmänmaidosta tai vesipuhvelinmaidosta, jolloin se on täyteläisempää. Matsoni ei koskaan ole hyytelömäistä. Georgialaisessa keittiössä sitä voidaan lisätä keittoihin, kasvisruokiin tai patoihin tai syödä sellaisenaan aamiaisena. Matsoni toimii usein juuston tai kypsymättömän viinin (matšari) tavoin vastapainona öljyisille saksanpähkinöille, jotka ovat yleinen raaka-aine.

## Lähteet

## Aiheesta muualla
*Matsoni: The Countercultural Yogurt  
* Delicious Georgian Cuisine – MATSONI /YOGHURT/ SOUP
Alco

**Alco** voi viitata seuraaviin:

* American Locomotive Company, yhdysvaltalainen rautatiekaluston valmistaja.
* Alco (koira), perulainen koirarotu.
Road switcher

**Road switcheriksi** kutsutaan useimmissa dieselvaihtovetureissa sekä useissa diesellinjavetureissa käytettyä rakennetta. *Road switcher* -konseptin loi American Locomotive Company (Alco) vuonna 1941. *Road switcher* -vetureissa on pituussuunnassa keskellä ohjaamo, ja sen molemmin puolin konesuojat. Yleensä etummainen konesuoja on lyhyempi ja takimmainen konesuoja, joka sisältää moottorin, on pidempi. Konesuojien molemmin puolin on käyntisillat, ja ohjaamosta on näkyvyys kumpaankin suuntaan. Suomalaisista vetureista muun muassa Dv12 edustaa *road switcher* -rakennetta.

Amerikkalaisissa vetureissa molemmat konesuojat ovat yleensä olleet ohjaamohytin korkuisia, joten näkyvyys etenkin pitkän konesuojan puolelle on ollut todella heikko. Aluksi vetureita ajettiin kuitenkin pitkä pää edellä törmäysturvallisuuden vuoksi. Seuraava askel oli madaltaa lyhyen pään konesuoja niin, että sen yli oli esteetön näkyvyys ohjaamosta. Lopulta vakiintui tapa ajaa amerikkalaisia vetureita lyhyt pää edellä. Dv12 on esimerkki veturista, jossa molemmat konesuojat ovat matalia.

Amerikkalainen *road switcher* -rakenteen uranuurtaja oli EMD GP7 -veturi. Muita tunnettuja esimerkkejä ovat muun muassa EMD SD40-2 ja EMD DDA40X.
Thrill the World

**Thrill the World** on vuonna 2006 ensi kerran järjestetty tanssitapahtuma ympäri maailmaa. Sen tarkoituksena on rikkoa maailman suurimman joukkotanssin maailmanennätys tanssimalla Michael Jacksonin "Thriller". Thrill the World järjestetään kaikkialla maailmassa samaan aikaan ja tanssi tanssitaan samalla kellonlyömällä.

## Thrill the World 2006, 2007, 2008

### 2006
Vuoden 2006 TTW oli ensimmäinen TTW ikinä, ja siihen osallistui 62 ihmistä ja se teki rikkoi ennätyksen "Largest Thriller Dance" [suurin Thriller-tanssi].

### 2007
Vuonna 2007 Thriller oli saanut enemmän julkisuutta ja siihen osallistui 1&nbsp;722 henkilöä jotka tanssi 52 eri kaupungissa Thrillerin 27. ja 28. lokakuuta.
Vuonna 2007 perustettiin myös Thrill the Worldin virallinen kotisivu. Se sai silloin kaksi maailmanennätystä; Largest Simultaneous Thriller Dance ja the World Records Academy & the Record Holders Republic.

### 2008
Vuoden 2008 TTW tanssittiin 26. lokakuuta Australiassa, Kanadassa, Isossa-Britanniassa, Saksassa, Irlannissa, Saudi-Arabiassa, Uudessa-Seelannissa, Skotlannissa, Yhdysvalloissa ja Walesissa. Silloin sen järjesti kanadalainen Ines Markelle. Silloin Thrilleriä tanssi 4&nbsp;179 ihmistä.

### Vuoden 2009 Thrill the World

Vuoden 2009 TTW järjestettiin 24. ja 25. lokakuuta välisenä yönä kello 3.30 (suomen aikaa). Tämä oli Suomen ensimmäinen Thrill the World ja se oli Helsingin rautatientorilla, ja siihen osallistui 90 henkilöä, nykyisen tiedon mukaan noin 23&nbsp;000 maailmanlaajuisesti.

### 2010
Thrill The World järjestettiin 24. lokakuuta 2010 klo 02:00 Tampereella Keskustorilla sekä Helsingissä Rautatientorilla.

### 2011
Thrill The World järjestettiin Helsingissä 29.10.2011 rautatietorilla klo: 17. Tanssijoita oli tällöin 55. Yhteensä maailmalla oli 12 297 tanssijaa 29:ssä maassa. 

### 2012
Thrill The World järjestettiin 27.10. klo 22.00 Tampereen keskustorilla. Tällöin rikottiin Suomen ennätys, sillä tapahtumassa oli mukana 124 tanssijaa. 

### 2013
Thrill The World -tapahtuma järjestettiin 26.10.-27.10. välisenä yönä klo. 00:00 Imatralla Koskenpartaan lavalla ja Tampereen keskustorilla.

## Lähteet
*http://www.thrilltheworld.com Pääjärjestäjän sivut
*http://ttwtre.blogspot.com Vuoden 2010 Tampereen tapahtuman blogi
*http://twitter.com/ttwtre Vuoden 2010 Tampereen tapahtuman Twitter
*http://ttwhelsinki.blogspot.com/ Vuoden 2010 Helsingin tapahtuman blogi
*http://twitter.com/TTWHelsinki Vuoden 2010 Helsingin tapahtuman Twitter
*http://thrilltheworld09finland.blogspot.com/ Vuoden 2009 tapahtuman blogi
*http://ttwtampere2012.blogspot.fi/ Vuoden 2012 Tampereen tapahtuman blogi

## Aiheesta muualla
Maia Tšiburdanidze

**Maia Grigolis asuli Tšiburdanidze** (, s. 1961) on georgialainen shakin suurmestari ja naisten maailmanmestari vuosina 1978–1991. Tšiburdanidze aloitti shakinpeluun kahdeksanvuotiaana, voitti Neuvostoliiton naisten mestaruuden 1977 ja nousi maailman kärkipelaajaksi 1978. Vielä vuonna 1987 hän oli toinen kahdesta ainoasta naisesta, jotka kantoivat "miesten" (yleisen) suurmestarin arvoa. Haastattelussaan noilta ajoilta Tšiburdanidze ei ollut kovinkaan innostunut shakin jaosta miehiin ja naisiin, vaan ennusti aikaa, jolloin moinen jaottelu tulisi tarpeettomaksi. Mielenkiinnon kohteikseen hän kertoi kirjoittamisen, musiikin, uimisen ja baletin seuraamisen.

Vuoden 2009 lokakuussa Tšiburdanidze oli Elo-luvullaan 2506 yhä naisten listan 12. Hänen korkein Elo-lukunsa 2000-luvulla on ollut 2550, vuodelta 2000.

## Lähteet
* FIDE:n pelaajakortti Viitattu 23.10.2009

### Viitteet

## Aiheesta muualla
Orisuo

**Orisuo** on kulmakunta ja postinumeroalue (31960 Orisuo) Loimaalla lähellä Metsämaata. 
## Historia

Aiemmin Orisuo on kuulunut osittain Loimaan kuntaan ja osittain Alastaroon. Kulmakunta käsittää alueita entisen Loimaan kunnan Haaran ja Onkijoen kylistä sekä entisen Alastaron kunnan Kojon kylästä. Alastaroon kuulunut osa Orisuosta on aiemmin muodostanut Alastaron kunnan eksklaavin Loimaan ja Metsämaan alueiden sisällä.

## Maamerkkejä
Orisuolla, valtatien 2 varressa on aiemmin toiminut kahvila- ja majoituspalveluita tarjoava Motelli Orisuo. Näiden vieressä valtatien kahden puolen ovat Leppijärvet, joiden rannassa on myös uimapaikka. Asukkaita Orisuolla on muutama sata. Orisuolta on Loimaalle noin 30 kilometriä ja Humppilaan noin 15 km.

## Tunnettuja paikkakuntalaisia
Tunnettuihin Orisuolla vaikuttaneisiin henkilöihin kuuluu akateemikko Rauni Mollberg, joka hankki Orisuon entisen kansakoulun asunnokseen ja ehti asua paikkakunnalla parikymmentä vuotta.

## Lähteet

## Kirjallisuutta
*
The Jesus and Mary Chain

**The Jesus and Mary Chain** on skotlantilainen vuonna 1983 perustettu vaihtoehtorockyhtye. Yhtyeen jäsenistö on vaihdellut vuosien varrella, mutta sen kantavana kaksikkona ovat alusta lähtien olleet veljekset Jim ja William Reid. The Jesus and Mary Chainin ensialbumi *[[Psychocandy]]* ilmestyi 1985. Yhtye hajosi vuonna 1999, mutta teki kuitenkin paluun vuonna 2007.

## Jäsenet
### Nykyiset
* Jim Reid - laulu, kitara (1983-)
* William Reid - kitara, laulu (1983-)
* Phil King - basso (1998, 2007-)
* John Moore - rummut, kitara (1985-1987, 2012-)
* Brian Young - rummut (2012-)

### Entiset

* Douglas Hart - basso (1983-1991)
* Murray Dalglish - rummut (1983)
* Bobby Gillespie - rummut (1983-1985)
* Martin Hewes - basso (1986)
* James Pinker - rummut (1986-1987)
* Dave Evans - rytmikitara (1987-1989)
* Richard Thomas - rummut (1988-1991)
* Ben Lurie - rytmikitara (1989-1998)

* Matthew Parkin - basso (1991-1992)
* Barry Blacker - rummut (1991-1992)
* Steve Monti - rummut (1992-1998)
* Nick Sanderson - rummut (1993, 1998)
* Lincoln Fong - basso (1994-1998)
* Mark Crozer - kitara (2007-2008)
* Loz Colbert - rummut (2007-2008)

## Diskografia

### Studioalbumit
**[[Psychocandy]]* (1985)
**[[Darklands]]* (1987)
**[[Automatic (albumi)|Automatic]]* (1989)
**[[Honey’s Dead]]* (1992)
**[[Stoned & Dethroned]]* (1994)
**[[Munki]]* (1998)
**[[Damage and Joy]]* (2017)
**[[Glasgow Eyes]]* (2024)

### Livealbumit
**Live in Concert* (2003)
**Psychocandy Live: Barrowlands* (2015)

### Kokoelmat
**Barbed Wire Kisses* (1988)
**The Sound of Speed* (1993)
**Hate Rock 'N' Roll* (1995)
**The Complete John Peel Sessions* (2000)
**21 Singles* (2002)
**The Power of Negative Thinking: B-Sides & Rarities* (2008)
**Upside Down: The Best Of The Jesus and Mary Chain* (2010)
**The Complete Vinyl Collection* (2013)

## Kirjallisuutta
* 

## Aiheesta muualla
Jussi Kotilahti

**Jussi Kotilahti** (s. 10. marraskuuta 1980 Tampere) on uransa päättänyt suomalainen jalkapalloilija. Hän oli pelipaikaltaan hyökkääjä.

Kotilahti on Ilveksen kasvatti, joka on pelannut urallaan myös Tampere Unitedissa, TP-Seinäjoessa, Nokian Pyryssä ja Tampereen Peli-Pojissa. Hän debytoi Suomen korkeimmalla sarjatasolla Veikkausliigassa TamUn riveissä 3. toukokuussa 2001 pelatussa ottelussa FC Jazzia vastaan, ja hänen toistaiseksi ainoa liigamaalinsa syntyi 28. kesäkuuta 2001 Rovaniemen Palloseuraa vastaan. Hän voitti kaudella 2001 Suomen mestaruuden.

Kaudella 2009 Kotilahti viimeisteli seitsemän osumaa ja keräsi 12 Veikkauspörssipistettä PP-70:n riveissä. Lokakuussa 2009 hän teki sopimuksen kasvattajaseuransa Ilveksen kanssa.

## Saavutukset
*Suomen mestaruus 2001
*A-nuorten SM-hopea 1997

## Lähteet

## Aiheesta muualla

* Ilveksen pelaajakortti
Zhongguancun

**Zhongguancun** (kiinaksi 中关村) on Pekingissä sijaitseva kiinalainen teknologiakeskus, jota nimitetään Kiinan Piilaaksoksi.

Zhongguancun on ollut teknologiakeskus 1950-luvulta lähtien - se nimi tuli kiinalaisille tutuksi 1980-luvulla elektroniikan kehittämisen keskuksena. Sitä on kehitetty Kiinan tiedeakatemian ohjeistuksella. Vuonna 1988 se sai formaalin nimen, joka on englanniksi käännettynä "Beijing High-Technology Industry Development Experimental Zone" - nimi muuntui 1999 muotoon "Zhongguancun Science & Technology Zone." 

Alueella syntyneitä yrityksiä ovat mm. Stone Group, Founder Group ja Lenovo Group, jotka perustettiin vuosina  1984-85 Pekingin yliopiston ja Kiinan tiedeakatemian tutkimuksesta. Lenovo osti vuonna 2005 IBM:n mikrotietokonedivisioonan 1,75 miljardilla dollarilla, jolloin siitä tuli maailman kolmanneksi suurin mikrotietokoneiden valmistaja. Myös Baidu ja SINA Corporation ovat alueella syntyneitä yrityksiä. Alueelle on 12000 korkean teknologian yritystä. Alueella toimivat myös
Google, Intel, AMD, Oracle, Motorola, Sony ja Ericsson. Microsoft rakentaa alueelle kiinalaista tutkimuskeskustaan 280 miljoonalla dollarilla aikoen palkata sinne 5000 työntekijää.

## Aiheesta muualla

*Article with photos of Zhongguancun's development since the 1980s 
*Obituary for Chen Chunxian
*Zhongguancun Management Committee 
*Zhongguancun Parks 
*Travel Introduction to Zhongguancun
*Michael Rogers MSNBC Article on Zhongguancun
*Hilon Market Building (in Chinese)  
*Map of Zhongguancun
Kirsikkasukarapu

**Kirsikkasukarapu** (*Neocaridina heteropoda * var. ”red”) on punertava harjarapujen heimoon kuuluva makean veden katkarapulaji. Harjarapujen eturaajoissa ei ole saksia, kuten varsinaisilla katkaravuilla, vaan pienehköt sukaskimput.

## Ulkonäkö ja koko
Kirsikkasukarapu kasvaa noin 4&nbsp;cm pitkäksi. Se on pohjaväriltään kellertävän läpikuultava, ja vartaloa peittävät pienet punaiset täplät. Luonnonmuoto on vaaleampi, akvaarioissa suositaan punaisempaa muotoa (var. Red). Värin syvyys riippuu ravun hyvinvoinnista, ruokavaliosta ja olosuhteista. Naaras muuttuu erityisen voimakkaan punaiseksi, kun sen ruumissa kehittyy munia. Koiras on pienempi kuin naaras, ja varsinkin sen pyrstöosa on kapeampi.

## Levinneisyys
Kirsikkasukaravun kantamuoto elää Kaakkois-Aasiassa. Punainen muoto on jalostettu Saksassa tai Taiwanissa.

## Ravinto
Kirsikkasukarapu syö luonnossa kasvispitoista sekaruokaa. Akvaariossa sille kelpaavat yleiset kuivaruoat.

## Käyttäytyminen
Kirsikkasukarapu on rauhallinen eläin, joka viihtyy kasvien joukossa. Se lisääntyy melko helposti vankeudessa. Naaras kantaa munia 15–20 päivää. Keltaiset munat erottuvat sen pyrstön alla.

Säikähtäessään kirsikkasukarapu hyppää taaksepäin pyrstönsä alla olevalla raajalla.

## Lähteet
Skorpiós

**Skorpiós** () on Kreikan saari, joka kuuluu Jooniansaarten saariryhmään ja tarkemmin Tilevoḯdes- ja Prigkiponísia-saariin. Se sijaitsee Lefkaksen itärannikon edustalla. Saaren pinta-ala on 0,878 neliökilometriä. Saari on nykyisin yksityissaari ja sen asukasluku on 1 (vuonna 2011). Hallinnollisesti Skorpiós kuuluu Meganísin kuntaan, Lefkaksen alueyksikköön ja Jooniansaarten alueeseen.

Lefkaksen saarella sijaitsevasta Nydrín kylästä on matkaa Skorpiókselle 1,5 meripeninkulmaa eli noin 2,8 kilometriä. Meganísin saari sijaitsee meripeninkulman eli noin 1,8 kilometrin päässä saaresta.

Skorpióksen kapealle rantakaistaleelle on mahdollista rantautua lyhyeksi aikaa, mutta muuten saari on suljettu ulkopuolisilta. Saarella on yksityispoliisi.

## Historia

Skorpiós lukeutuu Kreikan kuuluisimpiin saariin, sillä laivanvarustaja Aristotélis Onásis (1906–1975) osti aution saaren vuonna 1963 ja vietti siellä lomiaan. Saarelle tuotiin hiekkaa ja istutettiin tuhansittain puita. Onásis ja Jacqueline Kennedy (1929–1994) avioituivat saarella vuonna 1968.

Aristotélis Onásiksen kuoltua vuonna 1975 saari siirtyi tytär Christina Onassiksen omistukseen. Christina Onassiksen kuoltua Aristotélis Onásiksen tyttärentytär Athina Onassis Roussel peri saaren. Hän oli kertonut myyvänsä saaren yli 120 miljoonalla eurolla, sillä saaren ylläpitäminen on kallista. Vuotuiset kustannukset ovat 1,5 miljoonaa euroa. Saarella on vihkikappelin lisäksi luksushuviloita ja Onásiksen suvun hautoja. Esimerkiksi Aristotélis Onásis Christina-tyttärineen on haudattu saarelle.

Venäläisen miljardöörin Dmitri Rybolovlevin tyttären Jekaterinan ilmoitettiin huhtikuussa 2013 ostaneen Skorpióksen Athina Onassis Rousselilta. Saaren kauppahintaa ei kerrottu julkisuuteen, mutta sen on arveltu olleen yli 100 miljoonaa dollaria.

Kreikan valtio on ollut kiinnostunut saaren omistuksesta, samoin kuin esimerkiksi liikemies Bill Gates, poplaulaja Madonna ja liikemies Roman Abramovitš.

## Lähteet

## Aiheesta muualla

* Kuvia ja tietoa saaresta
Paranormal Activity

**Paranormal Activity** on 2007 ensi-iltansa saanut näennäisdokumentaarinen kauhuelokuva. Sen on kirjoittanut ja ohjannut Oren Peli. Elokuva tuli ensi-iltaan Screamfest Film Festival -juhlilla Yhdysvalloissa 14. lokakuuta 2007 ja sen jälkeen Slamdance Film Festival -tapahtumassa 18. tammikuuta 2008. Elokuva päästettiin rajoitettuun teatterijakeluun yhdysvaltalaisissa kaupungeissa 9. lokakuuta 2009 ja julkaistiin maanlaajuisesti 16. lokakuuta 2009.

*Paranormal Activityn* pääosassa on nuoripari Katie ja Micah, jotka ovat joutuneet yliluonnollisen olennon riivaamiksi ja yrittävät selvittää lähdettä asunnossaan tapahtuvaan kummitteluun. Elokuva esitetään päähenkilöiden käyttämän kameran kautta, ja miljöönä on yksinomaan nuorenparin asunto ja takapiha. Elokuvan toteutuksella onkin yhtäläisyyksiä elokuvien *[[The Blair Witch Project]]* ja *[[The Last Broadcast (elokuva)|The Last Broadcast]]* kanssa.

Elokuva tehtiin vain 15&nbsp;000 dollarin budjetilla ja kuvattiin yhden viikon aikana. Yhdysvalloissa sitä esitettiin yöennakoissa, joiden liput myytiin loppuun. Joissakin arvioissa *Paranormal Activityä* on väitetty kaikkien aikojen pelottavimmaksi elokuvaksi. Elokuvan trailerissa onkin mukana myös katsojien pelästyneitä reaktioita elokuvan kohtauksiin.

## Näyttelijöitä

## Lähteet

## Aiheesta muualla
* 
* 
* ''Paranormal Activity'' at Eventful
* ''Paranormal Activity'' at FEARnet

### Arvostelut
* 
*
Jean-Louis Fournier

**Jean-Louis Fournier** (19. joulukuuta 1938 Calais, Ranska) on ranskalainen kirjailija ja televisio-ohjaaja. 

Calais'ssa syntynyt Fournier on asunut pitkään Arrasissa. Hänen vanhempansa olivat lääkäri Paul Léandre Emile Fournier (k. 1954) ja toimittaja Marie-Thérèse Françoise Camille Delcourt (k. 1998). 

Fournier on kirjoittanut parikymmentä teosta, mutta kansainvälistä julkisuutta hän on saanut teoksellaan *Où on va, papa?* (*Isi, mihin mennään*), joka oli Ranskassa vuoden kirjatapaus ja myyntimenestys. Sille myönnettiin yksi Ranskan merkittävimmistä palkinnoista, Prix Femina. Teos käsittelee kirjemuodossa hänen kahta kehitysvammaista poikaansa.

Ohjaajana Fournier on tehnyt animaatioita ja dokumentteja.

## Suomennetut teokset
* *Isi, mihin mennään?* (*Où on va, papa?*), suom. Ville Keynäs ja Anu Partanen. Siltala, 2009. 

## Lähteet
Tulisukarapu

**Tulisukarapu** (*Caridina* cf. *cantonensis* ”Crystal Red” tai *Caridina serrata* var. ”Crystal Red”) on oranssinsävyinen harjarapujen heimoon (Atyidae) kuuluva makean veden katkarapulaji. Harjarapujen eturaajoissa ei ole saksia kuten varsinaisilla katkaravuilla, vaan pienehköt sukaskimput.

## Ulkonäkö ja koko
Tulisukarapu kasvaa noin 2–3&nbsp;cm pitkäksi. Se on oranssinsävyinen, ja siinä on valkoisia poikkiraitoja. Japanissa lajista on erilaisia värimuotoja, joilla on eri levyiset raidat. Saksassa on onnistuttu jalostamaan myös täyspunaisia sukarapuja.

## Alkuperä
Tulisukarapu on *[[Caridina serrata]]* -lajiryhmään kuuluvasta tummasta sukarapulajista Japanissa jalostettu muoto, jota on levitetty akvaariokaupassa vuodesta 1996.

## Ravinto
Tulisukarapu syö leväpitoista sekaruokaa. Nille kelpaa myös pohjassa syöville akvaariokaloille tarkoitettu kuivaruoka. Tulisukaravut syövät myös täysleviä(mm. viherlevä). Syödessään ne sukivat pienillä eturaajoillaan, jolloin ravinto päätyy suuhun. Luonnossa laji syö kalanraatoja ja levää.

## Lisääntyminen

Tulisukaravut lisääntyvät akvaariossa helposti. Naaras kantaa munia 3–4 viikkoa pyrstönsä alla, riippuen siitä kuinka paljon munia on. Jos kantoaika jää liian lyhyeksi, poikaset kuolevat pian synnyttyään. Jos rapunaaras stressaantuu, se voi pudottaa munansa jolloin ne eivät kuoriudu vaan alkavat homehtua. Sukaravut voivat lisääntyä 1–2 päivän säteellä edellisistä poikasista, yleensä suurin ja värikkäin naaras on koiraitten suosiossa.

## Lähteet

## Aiheesta muualla
*Kuivalainen S: Akvaario katkaravuille ? Verkkolehti *Aponogeton* 3/2005 (s. 21)
*The Aquarium Wiki
Cab unit

**Cab unit** -rakenteella tarkoitetaan veturissa käytettävää rakennetta, jossa veturin kori on itsekantava. Ohjaamo ja konehuone ovat sulavalinjainen kokonaisuus, ja myös konehuone on veturin levyinen toisin kuin hood unit -rakenteessa. Niinpä veturissa ei ole käyntisiltoja, vaan konehuoneen huoltokäytävä kulkee veturin sisällä. Näkyvyys taaksepäin on hyvin heikko, ja niinpä tätä rakennetta käytettiin lähinnä linjavetureissa, sillä cab unit -rakenne on hyvin virtaviivaisen näköinen. Cab unit -rakennetta suosittiin etenkin amerikkalaisissa diesellinjavetureissa aina 1960-luvulle asti, esimerkkeinä muun muassa EMD:n tavaraliikenteeseen tarkoitettu F-sarja ja matkustajaliikenteeseen tarkoitettu E-sarja. Suomalaisista vetureista esimerkiksi Dr12:n rakenne vastaa cab unit -rakennetta.
.gr

**.gr** on Kreikan Internet-maakoodi verkkotunnuksia varten. Myös kreikkalaista kirjaimistoa käyttäviä tunnuksia voidaan rekisteröidä. Tunnus otettiin käyttöön vuonna 1989.

## Toisen asteen osoitteet

* com.gr - Kaupalliset sivustot
* edu.gr - Koulutukselliset sivustot
* gov.gr - Julkishallinto
* mil.gr - Sotilasorganisaatiot
* net.gr - Verkkoyhteisöt

## Aiheesta muualla

* IANA .gr whois information 
* .gr registry website
* List of .gr accredited registrars 
* Whois .gr domain name.
Japanese Story

**Japanese Story** (esitetty televisiossa nimellä *Japanilainen tarina*) on 2003 valmistunut australialainen elokuva, jonka on ohjannut Sue Brooks.

## Juoni
Geologi Sandy Edwards (Toni Collette) päätyy autokuskiksi japanilaiselle Tachibana Hiromitsulle (Gotaro Tsunashima). Kulttuurien törmäys tuottaa koomisiakin tilanteita, mutta ennen pitkää punaisena hehkuva erämaa tuo Sandyssa ja Hiromitsussa esiin voimakkaampia tunteita.

## Lähteet

## Aiheesta muualla
* 
*
Prix Fémina

**Prix Fémina ** on ranskalainen kirjallisuuspalkinto. Palkinnon perustivat vuonna 1904 lehden *La Vie heureuse* (nyk. *Femina*) 22 toimittajaa. Palkinnon jakotilaisuus järjestetään vuosittain marraskuun ensimmäisenä keskiviikkona, ja tuomaristo koostuu yksinomaan naisista. Palkintoon kuuluu myös kukka-asetelma.

*Prix Feminan* ohella on myös olemassa *Prix Femina Essai* joka myönnetään esseistiikassa ansioituneelle,  ja *Prix Femina Étranger* parhaalle ulkomaiselle romaanille. 

Sofi Oksanen sai vuoden 2010 *Prix Femina étrangerin*.

## Lähteet
Delirium Tremens (olut)

**Delirium Tremens** on belgialaisen Huyghen panimon vaalea vahva ale (8,5 t-%). Sitä on myyty vuodesta 1989. Se valittiin maailman parhaaksi olueksi oluen maailmanmestaruuskilpailussa 1998.

## Etymologia
Oluen nimi merkitsee juoppohulluutta. Vaikka yleisesti uskotaan siitä kärsivien näkevän pikku-ukkoja tai vaaleanpunaisia elefantteja, kissat, koirat ja käärmeet ovat yleisimmät näköharhat, joita myös olutpullon etiketissä kuvataan.


Kuva:Delirium Tremens (bière).JPG|Delirium Tremens -olutta


## Lähteet
EFit ja EFiti

**EFit** ja **EFiti** ovat VR:n antamat kalustosarjatunnukset matkatavaraosastolla varustetuille 2. luokan pikajunavaunuille. VR Pasilan konepaja valmisti vaunuja 66 kappaletta vuosina 1966–1986. Puolet vaunusta muodostaa 2. luokan matkustajaosasto, jossa istumapaikkojen määrä vaihtelee välillä 31–46. Toinen puoli on varattu matkatavaraosastolle, jonka yhteydessä on myös konduktöörihytti. Molemmin puolin matkatavaraosastoa on leveät ovet. Joissain vaunuissa on myös ollut videomonitorit; nämä vaunut kulkivat *Videovaunu*-nimellä. EFit- ja EFiti-vaunuja käytetään nykyään pikajunissa.

Alun perin kaikki vaunut saivat sarjatunnuksen EFit. Vaunuja rakennettiin kahdessa erässä: vanha sarja (vaunut 23501–23514) rakennettiin vuosina 1966–1969, ja uusi sarja (vaunut 23515–23566) vuosina 1980–1986. Helpoin tapa erottaa uusi ja vanha sarja on katto: uudessa sarjassa on katolla kattojäykisteet, mutta vanhan sarjan katot ovat sileitä. Vuosina 1991–1995 14 uuden sarjan EFit-vaunua muutettiin sarjaan EFiti. Ne saivat uudet numerot 23651–23664. EFiti-vaunuihin lisättiin esteetön WC, matkatavaraosastoon invanostin sekä matkustamon puolelle erityisesti pyörätuolimatkustajalle suunniteltu paikka. Lisäksi vaunuun 23664 asennettiin kokeiluna paineilmaovet. Vuosina 1988–1992 muutettiin neljä EFit-vaunua Eifet-sarjan aggregaattivaunuiksi.

Kaikki vanhan sarjan EFit-vaunut on hylätty 2000-luvun alkuun mennessä, ja uuden sarjan hylkäys etenee verkkaiseen tahtiin. Yksi vanhan sarjan vaunu, numero 23513, on museoituna ja ajokunnossa Haapamäellä.

EFiti-sarjan ensimmäinen museoitu vaunu numero 23658 on museoituna Suolahdessa sijaitsevalla Keitele-museolla.

## Teknisiä tietoja
*Pituus: 26,4 metriä
*Leveys: 3,066 metriä
*Korkeus 4,13 metriä
*Paino: tyhjänä 42–45&nbsp;t
*Telit: Minden-Deutz
*Suurin rakenteellinen nopeus: 140&nbsp;km/h (muutostöiden jälkeen 160&nbsp;km/h)
*Istumapaikkoja: 43–46 (EFit), 31–39 (EFiti)
*Käyttöalue: pikajunat
*Invapalvelut: EFiti-vaunussa
*Hylätty: Kaikki
*Museoitu:
**Fey 29951 ja Eifet 25303 (Junakulttuuriyhdistys)
**EFit 23513 (Haapamäen museoveturiyhdistys)
**EFit 23546
**EFit 23547 (Höyryveturimatkat1009)
**EFit 23552 (Haapamäen höyryveturipuisto)
**EFit 23564
**EFiti 23652 ja 23658 (Keitele-museo)
**EFiti 23660 (Junakulttuuriyhdistys)

### Valmistusvuodet (numerot)

#### Vanha sarja

* 1966 (23501–23503)
* 1967 (23504–23507)
* 1968 (23508–23511)
* 1969 (23512–23514)

#### Uusi sarja

* 1980 (23515–23529)
* 1981 (23530–23544)
* 1985 (23545–23559, 23561–23562)
* 1986 (23560, 23563–23566)

### Muutostyöt

#### Muutosvuodet EFit → EFiti

*1991 (EFiti 23651)
*1992 (EFiti 23652–23653)
*1993 (EFiti 23654–23660)
*1994 (EFiti 23661–23663)
*1995 (EFiti 23664)

#### Muutosvuodet EFit → Eifet

*1988 (Eifet 25301)
*1989 (Eifet 25302)
*1990 (Eifet 25303)
*1992 (Eifet 25304)

#### Muutosvuodet EFit → EFits/EFs

*2010 (EFits 24201–24202, 24301)
*2012 (EFs 24203–24205, 24302)

## Lähteet
* 

### Viitteet

## Aiheesta muualla
*Kuvia vaunuista vaunut.orgissa
*Sinisten vaunujen esittelyä Sivuraide.net-sivustolla
Klorambusiili

**Klorambusiili** on syöpälääke, typpisinappikaasun johdos, jota käytetään useiden syöpälaatujen, etenkin kroonisen lymfaattisen leukemian (KLL), polysytemia veran sekä autoimmuunisairauksien hoidossa. Klorambusiili on kuitenkin myös mutageeninen, teratogeeninen ja karsinogeeninen.

*Leukeran* nimisen lääkkeen tehoaineena käytetään klorambusiilia. Lääke annetaan suun kautta eli peroraalisesti (po.).

## Lähteet
* Vartiainen, Ilmari: *Lääkeaineoppi – Farmakologia*. s. 180–181. 7. uusittu p., Helsinki SHKS, WSOY, 1960

### Viitteet

## Aiheesta muualla
*Terveysportti, metatesaurus: Klorambusiili
*Lääkelaitos: Leukeran, klorambusiili
*KEGG: Chlorambucil 
*ChemBlink: Chlorambucil
Old-time Radio

**Old-time Radio** on yhdysvaltalainen käsite, joka viittaa radiotoimintaan yleisradiotoiminnan synnystä 1950-luvun lopulle saakka, jolloin televisio korvasi radion ensisijaisena sähköisen viestinnän välineenä. Radion kuulijakunta oli suuri ja C. E. Hooperin tilastojen mukaan esimerkiksi vuonna 1947 radiota kuunteli 82&nbsp;% Yhdysvaltojen kansalaisista. Radiolähetykset sisälsivät muun muassa musiikkia, kuunnelmia ja uutislähetyksiä. Samaan aikakauteen viittaa myös käsite *Golden Age of Radio*.

Ensimmäinen radiolähetys julkiseen verkkoon tapahtui jouluaattona 1906, jolloin kanadalainen keksijä Reginald Fessenden lähetti "eetteriin" viulumusiikkia sekä raamatunsäkeitä. *[[RMS Titanic|Titanicin]]* haaksirikko lisäsi radion käyttöä viestintävälineenä.

Aikakauden voi katsoa päättyneen syyskuun lopussa 1962, jolloin music radio korvasi radiovastaanotossa OTR-fanit Yhdysvalloissa. Silloin päättyi kuuluisa kuunnelmasarja ''Yours Truly, Johnny Dollar''.

## Lähteet
Hän rakasti elämää

**Hän rakasti elämää** (*Lust for Life*) on yhdysvaltalainen Vincente Minnellin ohjaama elokuva vuodelta 1956. Se perustuu Irving Stonen samannimiseen Vincent van Goghin elämäkertaromaaniin. Vincent van Goghia näytteli Kirk Douglas ja hänen veljeään Theoa esitti James Donald. Anthony Quinn sai parhaan miessivuosan Oscar-palkinnon roolistaan Paul Gauguinina, ja Douglas oli ehdolla parhaan miespääosan palkinnon saajaksi. Elokuvassa nähtiin aitoja van Goghin maalauksia, joita oli lainattu kuvauksia varten yksityisistä kokoelmista liki 200 kappaletta.

*[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Näyttelijät

## Lähteet

## Aiheesta muualla
*
Rakkauden sirpaleet

**Rakkauden sirpaleet** (*Te doy mis ojos*) on Icíar Bollaínin espanjalainen draamaelokuva vuodelta 2003. Elokuva kertoo perheväkivallasta.

## Rooleissa

## Aiheesta muualla
* 
*
Julius Caesar (vuoden 1953 elokuva)

**Julius Caesar** on William Shakespearen samannimiseen näytelmään pohjautuva yhdysvaltalainen elokuva, jonka ohjasi Joseph L. Mankiewicz vuonna 1953.

*Julius Caesar* sai Oscar-palkinnon parhaasta lavastuksesta. Elokuva oli ehdolla kaikkiaan viidessä kategoriassa, mukaan lukien paras miespääosa (Marlon Brando) ja paras elokuva.

## Roolit

## Lähteet

## Aiheesta muualla
Lust for Life

**Lust for Life** voi tarkoittaa seuraavia:

* *[[Vincent van Gogh: hän rakasti elämää]]* (*Lust for Life*), Irving Stonen elämäkertaromaani taiteilija Vincent van Goghista vuodelta 1934
* *[[Hän rakasti elämää]]* (*Lust for Life*), romaaniin perustuva elokuva vuodelta 1956
* *[[Lust for Life (Iggy Popin albumi)|Lust for Life]]*, Iggy Popin albumi vuodelta 1977
* *[[Lust for Life (Lana Del Reyn albumi)|Lust for Life]]*, Lana Del Reyn albumi vuodelta 2017.
Billie Jean

**Billie Jean** on yhdysvaltalaisen laulajan Michael Jacksonin kappale sekä single vuoden 1982 albumilta *[[Thriller]]*. Single julkaistiin 2. tammikuuta 1983. ”Billie Jean” oli yksi vuoden 1983 parhaiten myyneistä singleistä sekä on yksi kaikkien aikojen myydyimmistä singleistä. Kappale on musiikkilehti *[[Rolling Stone]]n* 500 mahtavimman laulun listalla sijalla 58.

Kappaleen sanat kertovat naisesta, joka väittää saaneensa lapsen laulajan kanssa. Jackson on kertonut Thaimaassa antamassaan haastattelussa, ettei kappale kerro yksittäisestä todellisesta henkilöstä, vaan se on yhdistelmä hänen ja hänen veljiensä kokemuksista. Kappale on yhdistetty kuitenkin myöhemmin tapaukseen, jossa Jacksonin kannattaja väitti tämän olevan hänen kaksostensa isä.

Jackson esitti kappaleen aikana televisiosarjassa *Motown 25: Yesterday, Today, Forever* ensimmäistä kertaa muun muassa kuuluisan tanssityylin moonwalkin.

## Lähteet
  

## Aiheesta muualla
* Billie Jean: Sanat 
* Musiikkivideo
Gösta Tuuba Möller

**Gösta Tuuba Möller** on suomalaisen tuubansoittajan Gösta Möllerin studioalbumi vuodelta 1986.

## Kappaleet
;A-puoli
#
#
#
#
#
#

;B-puoli
#
#
#
#
#
#

## Kokoonpano
* Tapio Salo – basso
* Tapani Ikonen – rummut ja lyömäsoittimet
* Jack Mattson – huilu
* Pentti Lasanen – huilu, klarinetti, saksofoni
* Taisto Wesslin – kitara
* Esa Katajavuori – piano
* Jorma Ylönen, Juhani Tiainen, Ulla-Maija Hallantie, Yrjö Lasonpalo – viulu
Gösta Möller

**Gösta Möller** (3. tammikuuta 1920 Pohja – 4. syyskuuta 2009) oli suomalainen tuubansoittaja, joka vaikutti Radion sinfoniaorkesterissa vuodesta 1956 alkaen eläkkeelle siirtymiseensä asti.

Möller soitti myös Yleisradion Kankkulan kaivolla -ohjelmassa ja Humppa-Veikot -kokoonpanossa. Hänet on haudattu Malmin hautausmaalle Helsinkiin.

## Soittanut
* Puolustusvoimien sotilassoittokunta   
* Radion Sinfoniaorkesteri   
* Karelia-puhallinorkesteri   
* Töölö Brass   
* Humppa-Veikot

## Diskografia
* Gösta Tuuba Möller (1986)

## Lähteet

## Aiheesta muualla
* Gösta Möllerin muistokirjoitus ''Helsingin Sanomissa''
*
Wilfried Jacobs

**Wilfried Jacobs** on belgialainen balettitanssija. Hän toimi Suomen Kansallisbaletin ensitanssijana 2007–2020.

Jacobs on opiskellut Chopiniana-balettikoulussa 1986–1987 ja Stedelijk Instituut voor Balletissa (nyk. Koninklijke Balletschool Antwerpen) Antwerpenissa 1987–1995. Ennen Kansallisbalettia hän oli kiinnitettynä Badisches Staatstheater Karlsruhessa 1995–1998.

Jacobs on tanssinut Suomen Kansallisbaletissa vuodesta 2007. Vuonna 2009 hänet nimettiin ensitanssijaksi. Jacobs aloitti elokuussa 2013 Suomen Kansallisoopperan balettioppilaitoksen koulutussuunnittelijana. Vuonna 2020 hän jäi freelanceriksi ja palasi kotimaahansa Belgiaan, jossa hän toimii myös AP Hogeschool Antwerpenin vierailevana professorina.

## Lähteet
Femina

**Femina** tarkoittaa seuraavia:

;lehtiä:

*Femina, ruotsalainen naistenlehti, perustettu 1944
*Femina, sveitsiläinen feministinen lehti
*Femina, intialainen naistenlehti, perustettu 1959
*Femina, indonesialainen naistenlehti, perustettu 1972 
*Femina, eteläafrikkalainen naistenlehti 
*Femina, esperantonkielinen feministinen lehti 

;muita merkityksiä:
*Prix Femina, ranskalainen kirjallisuuspalkinto
*Femina, Muriel Boxin perustama brittiläinen kustannusyhtiö 
* Femina, suomalaisen kirjailija Ilta-Saima Syrjän (1924–2010) käyttämä nimimerkki
Junibacken

**Junibacken** on Tukholmassa Djurgårdenin saarella Ruotsissa sijaitseva Astrid Lindgrenin kirjoihin perustuva "elävä satutalo". Nimi "Junibacken" tulee Lindgrenin Marikin perheen samannimisestä talosta (). Talo on avattu vuonna 1996. Lindgren itse oli tarkka asiasta, että talo on kaiken lastenkirjallisuuden talo eikä vain hänen omiin kirjoihinsa perustuva.

## Lähteet

## Aiheesta muualla

* Plaza: Junibacken houkuttelee leikkiin
Femina (Ruotsi)

**Femina** on ruotsalainen naistenlehti, jota julkaisee Aller. Lehti on perustettu 1944, ja vuoteen 1981 se ilmestyi viikoittain. Nykyisin se ilmestyy kerran kuukaudessa.

Feminan ensimmäinen päätoimittaja oli 23 vuotta Anna Bråve.
## Lähteet